
(Märgitud menetlus põhineb õigusakti eelnõus esitatud õiguslikul alusel.)







	Õigusakti eelnõu muudatusettepanekud

	Kahes veerus esitatud Euroopa Parlamendi muudatusettepanekud

Välja jäetav tekst on märgistatud vasakpoolses veerus paksus kaldkirjas. Teksti asendamine on märgistatud mõlemas veerus paksus kaldkirjas. Uus tekst on märgistatud parempoolses veerus paksus kaldkirjas.

Iga muudatusettepaneku päise esimene ja teine rida osutavad läbivaadatava õigusakti eelnõu asjaomasele tekstiosale. Kui muudatusettepanek puudutab kehtivat õigusakti, mida õigusakti eelnõus soovitakse muuta, märgitakse päises lisaks kolmandale reale viide kehtivale õigusaktile ja neljandale reale viide muudetavale sättele.

Konsolideeritud tekstina esitatud Euroopa Parlamendi muudatusettepanekud

Uued tekstiosad on märgistatud paksus kaldkirjas. Välja jäetud tekstiosad on tähistatud sümboliga ▌ või läbi kriipsutatud. Teksti asendamise puhul on uus tekst märgistatud paksus kaldkirjas ja asendatav tekst kustutatud või läbi kriipsutatud. 
Erandina ei tähistata teenistuste tehtud puhtalt tehnilist laadi muudatusi lõpliku teksti vormistamiseks.

EUROOPA PARLAMENDI SEADUSANDLIKU RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu direktiiv, millega muudetakse Euroopa Parlamendi ja nõukogu direktiivi (EL) 2019/1153 selles osas, mis puudutab pädevate asutuste juurdepääsu pangakontode keskregistritele ühtse juurdepääsupunkti kaudu
(COM(2021)0429 – C9‑0000/2022 – 2021/0244(COD))
(Seadusandlik tavamenetlus: esimene lugemine)
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2021)0429),
–	võttes arvesse Euroopa Liidu toimimise lepingu artikli 294 lõiget 2 ja artikli 87 lõiget 2, mille alusel komisjon esitas ettepaneku Euroopa Parlamendile (C9‑0000/2022),
–	võttes arvesse Euroopa Liidu toimimise lepingu artikli 294 lõiget 3,
–	võttes arvesse kodukorra artiklit 59,
–	võttes arvesse majandus- ja rahanduskomisjoni arvamust,
–	võttes arvesse kodanikuvabaduste, justiits- ja siseasjade komisjoni raportit (A9‑0000/2022),
1.	võtab vastu allpool toodud esimese lugemise seisukoha;
2.	palub komisjonil ettepaneku uuesti Euroopa Parlamendile saata, kui komisjon asendab oma ettepaneku, muudab seda oluliselt või kavatseb seda oluliselt muuta;
3.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

<RepeatBlock-Amend><Amend>Muudatusettepanek		<NumAm>1</NumAm>
<DocAmend>Ettepanek võtta vastu direktiiv</DocAmend>
<Article>Põhjendus 6 a (uus)</Article>
	

	Kehtiv tekst
	Muudatusettepanek

	
	(6a)	Mehhanism, mis puudutab õiguskaitseasutuste piiriülest otsejuurdepääsu pangakontode keskregistritele ühtse juurdepääsupunkti kaudu, põhineb liikmesriikide vastastikuse usalduse põhimõttel ja eeldusel, et liikmesriigid järgivad liidu õigust, kooskõlas ELi lepingu artikliga 2 õigusriiki ning eelkõige kooskõlas ELi lepingu artikliga 6 põhiõigusi, nagu õigus eraelu puutumatusele ja andmekaitsele, mis on liidus vabadusel, turvalisusel ja õigusel rajaneva ala olulised osad. 


Or. <Original>{EN}en</Original>
<TitreJust>Selgitus</TitreJust>
Sellised piiriülesed eeskirjad peavad põhinema siseriiklikul õigusel kooskõlas Euroopa inimõiguste ja põhivabaduste kaitse konventsiooni artiklist 8 tulenevate kohustustega (õigus eraelu puutumatusele), samuti peavad sellised otsingud olema proportsionaalsed ja neid tuleb kasutada ainult juhul, kui neid kohaldatakse sarnastes riigisisestes olukordades, et vältida meelepärase kohtualluvuse valimist.
</Amend>
<Amend>Muudatusettepanek		<NumAm>2</NumAm>
<DocAmend>Ettepanek võtta vastu direktiiv</DocAmend>
<Article>Artikkel 1 – lõik 1</Article>
<DocAmend2>Direktiiv (EL) 2019/1153.</DocAmend2>
<Article2>Artikkel 4 – lõige 1 a</Article2>
	

	Komisjoni ettepanek
	Muudatusettepanek

	1a.	Liikmesriigid tagavad, et artikli 3 lõike 1 kohaselt määratud pädevatel riiklikel asutustel on õigus saada kiire otsejuurdepääs teiste liikmesriikide pangakontode andmetele, mis on kättesaadavad direktiivi (EL) AAAA/XX [uue rahapesuvastase direktiivi] artikli XX kohaselt loodud pangakontode registrite ühtse juurdepääsupunkti kaudu, ning teha nendes otsinguid, kui see on vajalik neile määratud ülesannete täitmiseks raske kuriteo tõkestamise, avastamise ja uurimise või selle eest vastutusele võtmise või rasket kuritegu puudutava kriminaaluurimise toetamise eesmärgil, muu hulgas vastava uurimisega seotud vara tuvastamiseks, selle päritolu kindlakstegemiseks ja arestimiseks.
	1a.	Liikmesriigid tagavad, et artikli 3 lõike 1 kohaselt määratud pädevatel riiklikel asutustel on kooskõlas siseriikliku õigusega õigus saada kiire otsejuurdepääs teiste liikmesriikide pangakontode andmetele, mis on kättesaadavad direktiivi (EL) AAAA/XX [uue rahapesuvastase direktiivi] artikli XX kohaselt loodud pangakontode registrite ühtse juurdepääsupunkti kaudu, ning teha nendes otsinguid, kui see on vajalik neile määratud ülesannete täitmiseks raske kuriteo tõkestamise, avastamise ja uurimise või selle eest vastutusele võtmise või rasket kuritegu puudutava kriminaaluurimise toetamise eesmärgil, muu hulgas vastava uurimisega seotud vara tuvastamiseks, selle päritolu kindlakstegemiseks ja arestimiseks.

	
	[bookmark: _GoBack]Esimese lõigu kohane andmete kogumine on proportsionaalne menetluse eesmärgi suhtes, võttes arvesse kahtlustatava või süüdistatava isiku õigusi ning võttes arvesse asjaolu, et otsing oleks olnud võimalik samadel tingimustel sarnase siseriikliku juhtumi korral. Kogutud andmeid kasutatakse ainult otstarbel, milleks neid taotleti.

	
	Liikmesriigid tagavad, et kui nende määratud pädevad asutused teostavad ühtse juurdepääsupunkti kaudu piiriülest juurdepääsu pangakontode registritele ja otsivad seal teavet, austavad need asutused üksikisikute menetlusõigusi ja järgivad isikuandmete kaitset käsitlevaid liidu õigusnorme.


Or. <Original>{EN}en</Original>
<TitreJust>Selgitus</TitreJust>
Sellised piiriülesed eeskirjad peavad põhinema siseriiklikul õigusel kooskõlas Euroopa inimõiguste ja põhivabaduste kaitse konventsiooni artiklist 8 tulenevate kohustustega (õigus eraelu puutumatusele), samuti peavad sellised otsingud olema proportsionaalsed ja neid tuleb kasutada ainult juhul, kui neid kohaldatakse sarnastes riigisisestes olukordades, et vältida meelepärase kohtualluvuse valimist.
</Amend>
</RepeatBlock-Amend>

